open-index/open-wikipedia-markdown huggingface dataset:
בנטלי קונטיננטל GT

**בנטלי קונטיננטל GT** (באנגלית: **Bentley Continental GT**) היא מכונית קופה גראן טוריסמו מפוארת מתוצרת יצרנית הרכב הבריטית **[[בנטלי]]** אשר מיוצרת בבריטניה משנת 2003.

## דורות "בנטלי קונטיננטל GT"
* דור ראשון - יוצר בין השנים 2003–2011.
* דור שני - יוצר בין השנים 2011–2018.
* דור שלישי - מיוצר משנת 2018.

## "בנטלי קונטיננטל GT"
* תצורות: 2 דלתות פסטבק, 2 דלתות קבריולה.
* מספר נוסעים: 2+2.
* מנוע קדמי.
* מנוע בנזין, מנוע קירור מים, סוג הנעה: הנעה כפולה 4x4.
* בשנת 2010 מחיר היחידה דגם "קונטיננטל סופרספורטס" עמד על 273,295 דולר (בארצות הברית).

## במשטרת דובאי
"בנטלי קונטיננטל GT" מופעלת כניידת משטרה במשטרת דובאי.

דגם נוסף מתוצרת "בנטלי" שפועל במשטרת דובאי הוא בנטלי בנטייגה.

## בנטלי סופר ספורט
לבנטלי סופר ספורט מנוע W12 טורבו המייצר 710 כוח סוס ומומנט של 103.7 קג"מ. בכך, היא מאיצה מעמידה ל-100 קמ"ש תוך 3.5 שניות ומגיעה למהירות מרבית של 337 קמ"ש. גרסת הקבריולה של הדגם בעלת נתונים של 3.9 שניות ומהירות מרבית של 322 קמ"ש. בהתאם לכוחות הסוס של הדגם, 710 כוחות סוס, יוצרו מן הדגך בסך הכל 710 יחידות.

יוהא קנקונן שבר שיא עולמי על בנטלי קונטיננטל סופרספורט קונברטיבל כשהגיע למהירות של 330.7 קמ"ש על הקרח.

## גלריה

קובץ:2013-03-05 Geneva Motor Show 7927.JPG|בנטלי קונטיננטל GT דור ראשון במרכב קבריולה
קובץ:Bentley Continental GT - Flickr - The Car Spy (11).jpg|מבט לתא הנהג, קונטיננטל GT דור ראשון 
קובץ:A chavved up Bentley (27368152636).jpg|"בנטלי קונטיננטל GT", דור שני
קובץ:The rearview of 2nd generation Bentley CONTINENTAL GT SPEED.JPG|"בנטלי קונטיננטל GT", דור שני
קובץ:2018 Bentley Continental GT (37965556312).jpg|קונטיננטל GT דור שלישי, 2018
קובץ:2019 Bentley Continental GTC Automatic 6.0 Front.jpg|"בנטלי קונטיננטל GTC (קבריולה), 2019 


## ראו גם
* בנטלי
* בנטלי מולינר בקאלאר

## קישורים חיצוניים

* 
* 
* האתר הרשמי של חברת בנטלי
* 

## הערות שוליים

קטגוריה:מכוניות גראן טוריסמו
קטגוריה:מכוניות קופה
קטגוריה:דגמי מכוניות שהושקו ב-2003
קטגוריה:מכוניות בריטיות
קונטיננטל GT
יחסי בולגריה–הודו

ממוזער| סיום המושב ה-15 של הוועדה המשותפת להודו–בולגריה לשיתוף פעולה כלכלי, מדעי, טכנולוגי (IRIGC) בניו דלהי ב-19 בנובמבר 2004 
**יחסי בולגריה–הודו** הם היחסים הבינלאומיים הקיימים בין הרפובליקה של בולגריה לרפובליקה של הודו.

## סקירה כללית
באמצע 1954 נערך משא ומתן ראשוני בין בולגריה להודו במוסקבה, ויחסים דיפלומטיים כוננו בדצמבר 1954.

בולגריה פתחה משלחת דיפלומטית בניו דלהי באפריל 1955. המשלחת אורגנה מחדש כשגרירות במרץ 1961. הנציגים הדיפלומטיים של הודו לבולגריה התגוררו בבלגרד ובבוקרשט מיולי 1955 עד אפריל 1970. הודו פתחה את שגרירותה בסופיה במאי 1970.

הפרוטוקול הדו-צדדי הראשון להחלפת סחר נחתם בין שתי המדינות בניו דלהי ב־16 בספטמבר 1956, וההסכם הראשון לשיתוף פעולה כלכלי, מדעי וטכני נחתם בסופיה ב־2 במאי 1967. ועדה משותפת לשיתוף פעולה כלכלי, מדעי וטכני (עם סניפי משנה לבניית מכונות, אלקטרוניקה, חקלאות, כימיה, תעשייה ביטחונית, תעשיית מזון וכו') הוקמה בנובמבר 1973. בשנת 1975, נחתם הסכם התרבות הראשון בין בולגריה להודו.

## ביקורים רמיים
אינדירה גנדי הייתה לראש ממשלת הודו שביקרה בבולגריה באוקטובר 1967. טודור ז'יבקוב היה ראש ממשלת בולגריה הראשון שביקר בהודו בינואר 1969. גנדי ביקרה שוב בבולגריה בשנת 1981. הנשיא ורהגירי ונקטה גירי ביקר בבולגריה בשנת 1976, נילאם סנג'יווה רדי בשנת 1980, שנקר דיאל שרמה בשנת 1994 ועבדול קאלאם בשנת 2003. נשיא בולגריה טודור ז'יבקוב ביקר בהודו ב־1976 וב־1983, והנשיא פטר סטויאנוב ביקר ב-1998. ראש הממשלה סטאנקו טודורוב ביקר בהודו בשנת 1974 ובשנת 1980, וראש הממשלה סרגיי סטאנישב ביקר בשנת 2007.

## יחסי סחר
המסחר הדו-צדדי בין בולגריה להודו הסתכם ב-218.3 מיליון דולר בשנת 2014.

## נציגויות דיפלומטיות
בולגריה מחזיקה בהודו שגרירות בניו דלהי וקונסוליות כבוד בהיידראבאד, קולקטה ומומבאי. השגרירות מוסמכת גם לבנגלדש, נפאל, סרי לנקה, האיים המלדיביים ובהוטן, והיא גם משקיפה באגודה לשיתוף פעולה אזורי בדרום אסיה (SAARC). הודו מחזיקה בבולגריה שגרירות בסופיה, שהיא גם מוסמכת במשותף למקדוניה הצפונית.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחידה שקולה לאלבום

[250px|ממוזער|השוואת דרכי צריכה השקולות לרכישת עותק של אלבום ב[ארצות הברית, לפי איגוד תעשיית ההקלטות האמריקאי]]
**יחידה שקולה לאלבום** היא יחידת מידה בתעשיית המוזיקה המגדירה את כמות צריכת המוזיקה השקולה לרכישת עותק אחד של אלבום. דרכי צריכת המוזיקה הנמדדים כחלק מיחידה זו כוללות סטרימינג והורדה של שירים, זאת בנוסף למכירות אלבומים סטנדרטיות.

יחידת המידה נכנסה לשימוש במהלך העשור השני של המאה ה-21, כמענה לירידה החדה במכירות עותקי אלבומים במאה ה-21. מכירות עותקי האלבומים ירדו בכחצי משנת 1999 עד 2009, וציינו ירידה בתעשייה ממכירות אלבומים בשווי של כ-14.6 מיליארד דולר לכ-6.3 מיליארד דולר.

## קישורים חיצוניים

## הערות שוליים

קטגוריה:תעשיית המוזיקה
קטגוריה:יחידות מידה
יחסי אוסטרליה–בולגריה

**יחסי אוסטרליה–בולגריה** הם היחסים הדיפלומטיים בין חבר העמים של אוסטרליה לבולגריה. שתי המדינות הן חברות האו"ם.

## סקירה כללית
היחסים בין המדינות כוננו בשנת 1972, ובשנים האחרונות קיימת נטייה לחיזוק היחסים בין המדינות בתחומי החינוך, המסחר והיחסים הכלכליים, שיתוף פעולה מדעי, טכני ותרבותי.

כ-15,000 בולגרים חיים כיום באוסטרליה.

## נציגויות דיפלומטיות
* אוסטרליה מיוצגת בבולגריה באמצעות שגרירותה באתונה, יוון, ובנוסף היא מחזיקה קונסוליה בסופיה.
* בולגריה מחזיקה באוסטרליה שגרירות בקנברה.

## קישורים חיצוניים

* 

## הערות שוליים

קטגוריה:ערכים ללא קטגוריות פיזיות - יחסי חוץ
מדלינה דיאנה גניה

**מדלינה דיאנה גניה** (ברומנית: **Mădălina Diana Ghenea**; נולדה ב-8 באוגוסט 1987) היא שחקנית ודוגמנית רומנייה.

## ביוגרפיה
גניה נולדה בעיר סלטינה, וולאכיה שברומניה, שם גדלה בחווה. מלבד רומנית, היא דוברת גם איטלקית ואנגלית.

היא הייתה במערכות יחסים עם השחקנים ג'רארד באטלר ומייקל פסבנדר. 

## קריירה

### דוגמנות
בגיל חמש עשרה החלה לדגמן והיא עבדה עבור מעצב אופנה במילאנו.

היא הופיעה בתצוגות אופנה במספר מדינות וביניהן ספרד ודרום אפריקה.

### משחק
ב-2011 שיחקה בקומדיה האיטלקית "I soliti idioti: Il film".

בשנת 2013 שיחקה את חברתו הרומנייה של דמיאן ביצ'יר בסרט הקומדייה השחורה הבריטי "Dom Hemingway". בשנת 2014, שיחקה במספר פרקים של הסדרה הבריטית "שושלת בורג'ה" אודות משפחת האצולה של בית בורג'ה. בשנת 2015, גילמה את מיס תבל בסרטו של הבמאי פאולו סורנטינו "נעורים" בו שיחקו בין היתר מייקל קיין ופול דנו. ב-2016 הופיעה בסרט ההמשך של "זולנדר". 

בשנת 2021 לוהקה לסרטו של רידלי סקוט "בית גוצ'י", בו היא תגלם את השחקנית האיטלקייה סופיה לורן. 

### עיסוקים נוספים
ב-2007 הופיעה בקליף לשירו של הזמר ארוס רמאצוטי, דבר המשך את תשומת ליבה של התקשורת ברומניה.

ב-2011 התמודדה בתוכנית "Ballando con le stelle" המהווה את הגרסה האיטלקית של רוקדים עם כוכבים.

ב-2012 הופיעה בקליף של מדונה לשיר Turn Up the Radio שצולם בפירנצה.

ב-2016 הייתה מבין המנחים של פסטיבל סן רמו.

היא פעילה בארגון "Artists for Peace and Justice" העוסק בפעילות למען האיטי, בנוסף היא תרמה כסף עבור שיפוץ מחלקת היולדות של בית החולים המרכזי בעיר הולדתה סלטינה.

## קישורים חיצוניים
* 

קטגוריה:שחקניות קולנוע וטלוויזיה רומניות
קטגוריה:דוגמניות רומניות
קטגוריה:רומניות שנולדו ב-1987
יחסי בולגריה–סוריה

**יחסי בולגריה–סוריה** הם יחסי החוץ בין בולגריה לסוריה.

## סקירה כללית
שתי המדינות כוננו יחסים דיפלומטיים ב-24 באוגוסט 1954. במאי 1955 בולגריה פתחה שגרירות בדמשק. שתי המדינות חברות מלאות באיחוד מדינות הים התיכון.

בולגריה הייתה משתתפת קבועה ביריד הבינלאומי השנתי של דמשק וחזרה להשתתף בשנת 2017 לאחר שהיריד נערך שוב לאחר הפסקה של 5 שנים ובשנת 2018.

## נציגויות דיפלומטיות
* בולגריה מחזיקה בסוריה שגרירות בדמשק וקונסוליית כבוד בחלב.
* סוריה מחזיקה בבולגריה שגרירות בסופיה.

## הערות שוליים

קטגוריה:ערכים ללא קטגוריות פיזיות - יחסי חוץ
הורדת מוזיקה

[250px|ממוזער|הורדת מוזיקה דרך [חנות האייטונס באמצעות טלפון חכם]]
**הורדת מוזיקה** היא העברה דיגיטלית של מוזיקה דרך רשת האינטרנט למכשיר בעל יכולת פענוח וניגון מוזיקה, כגון מחשב אישי, נגן מדיה נייד, נגן MP3 או טלפון חכם. המונח מתייחס גם להורדת מוזיקה חוקית, וגם להורדת מוזיקה המוגנת בזכויות יוצרים באופן לא חוקי, כלומר ללא הסכמת או ידיעת היוצרים. ככל שהתקדמה הטכנולוגיה והשימוש בדיסקים ובתקליטים פחת, כך השימוש בהורדת מוזיקה התרחב, בין היתר משום שהורדה מקוונת של מוזיקה מייתרת את הצורך בייצור מאכסני מידה, או בשיווק בחנויות ועל ידי מוכרנים.

לפי דוח נילסן, הורדת מוזיקה היוותה כ-55.9% ממכירות המוזיקה בארצות הברית בשנת 2012. חנות האייטונס של אפל לבדה הרוויחה כ-6 מיליארד דולר בשנת 2011.

## טכנולוגיה

הורדות מוזיקה בדרך כלל מקודדות באמצעות טרנספורמציית שינוי קוסינוס בדידה (MDCT) הדוחסת אודיו. הטכנולוגיה הפכה פופולרית באמצעות האינטרנט ושימוש בטכנולוגית שיתוף קבצים עמית לעמית.
## סוגיית החוקיות
בתחילת שנות ה-2000 עקב הורדות מוזיקה מאסיביות של משתמשים תבעו חברות התקליטים האמריקאיות  את חברת נאפסטר, שהפסידה בתביעה ונאלצה לסגור את שירותיה. 

## הערות שוליים

קטגוריה:שיתוף קבצים
Ashanti

**Ashanti** (בעברית: **אשנטי**) הוא אלבום הבכורה של הזמרת אשנטי אשר יצא ב-2 באפריל 2002 על ידי דאף ג'אם ו-Murder Inc. האלבום הוקלט בניו יורק סיטי ולוס אנג'לס במהלך 2001 ו-2002, בתקופה בה אשנטי שימשה ככותבת שירים של זמרים אחרים.

האלבום מכיל ברובו מוזיקת R&B והיפ-הופ-נשמה ומכיל שיתופי פעולה עם המפיק והדי ג'יי אירוו גוטי, עם הראפר ג'ה רול ועם הראפר הנוטוריוס בי. איי. ג'י. אשר באותה תקופה כבר לא היה בחיים אך הקלטות שלו מלפניי מותו שימשו את האלבום. על האלבום היא עבדה גם עם המפיקים אירוו גוטי, 7 Aurelius, צ'ינק סנטנה, ג'ארד ת'ומאס ורגי וורייט.

## במצעדים
האלבום הגיע למקום הראשון בארצות הברית ולמצעד אלבומי ה-R&B וההיפ-הופ האמריקאי כאשר מכר באותו שבוע 503 אלף עותקים כאשר זה גם היה השבוע הראשון ליציאתו ובכך הזמרת שברה שיא שהפכה לאמן הנשי שמכר הכי הרבה עותקים מאלבום בשבוע הראשון ליציאת האלבום. נכון לדצמבר אותה שנה מכירות האלבום עומדות על 3 מיליון עותקים בארצות הברית.

בנוסף האלבום גם זכה בפרס גראמי בקטגוריית "אלבום ה-R&B העכשווי הטוב ביותר" ואף היה מועמד בקטגוריית "אלבום ה-R&B הנשי עם הביצועים הטובים ביותר" ואף גם זיכה את הזמרת במועמדות ל"אמן החדש הטוב ביותר". האלבום זכה להצלחה ענקית גם באשר העולם כאשר מכר בסך הכל בכל העולם 10 מיליון עותקים. מגזין בילבורד אף דירג את האלבום במקום ה-101 ברשימת האלבומים המצליחים ביותר של אותו עשור וכאלבום המצליח ביותר במדינה בשנת 2002.

## סינגלים
מתוך האלבום יצאו 3 סינגלים: "Foolish", אשר נחשב לשיר המצליח והמזוהה ביותר עם הזמרת, השיר זכה להצלחה רבה בעולם כאשר הגיע למקום הראשון בארצות הברית, למקום ה-16 באירופה, למקום ה-4 בבריטניה ולמקום ה-6 באוסטרליה ובשנת 2018 בילבורד הכתירו אותו כשיר ה-138 המצליח ביותר בתולדות ארצות הברית ולשיר השני המצליח ביותר לשנת 2002. הסינגל השני היה "Happy" אשר הגיע למקום ה-8 בארצות הברית ולמקום ה-13 בבריטניה. הסינגל השלישי מהאלבום היה השיר "Baby" אשר הגיע למקום ה-15 בארצות הברית. על מנת לקדם את האלבום הופיעה הזמרת בטקסי פרסים ותוכניות טלוויזיה ובנוסף גם שיממה כזמרת חימום של מריה קארי בסיבוב ההופעות שלה Charmbracelet World Tour.

## הצלחה מסחרית
עם יציאתו האלבום נחת במקום הראשון בארצות הברית ולמקום הראשון במצעד אלבומי ה-R&B והיפ-הופ האמריקאי. הוא מכר באותו השבוע 503 אלף עותקים ובכך שבר שיא של האלבום הנשי שמכר הכי הרבה עותקים בשבוע הראשון ליציאתו. בסוף השנה האלבום קיבל 3 מעמדות פלטינה בארצות הברית על מכירות של 3 מיליון עותקים ובאוקטובר 2008 הוכרז כי מכר 600 אלף עותקים נוספים מאז. האלבום שהה 55 שבועות במצעד האמריקאי. בקנדה האלבום הגיע בשיאו למקום ה-15 במדינה והגיע למעמד של פלטינה כפולה. עד מרץ 2005 האלבום מכר 6 מיליון עותקים בעולם ונכון לסוף 2018 מכירותיו עומדות על כ-10 מיליון עותקים בעולם.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי בכורה מ-2002
קטגוריה:אלבומי אשנטי
קטגוריה:אלבומים באנגלית
קטגוריה:אלבומים שהופקו על ידי טוני דוראן
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום ה-R&B העכשווי הטוב ביותר
קטגוריה:אלבומי חברת דאף ג'אם
איוואן טרטל

**איוואן סטניסלבוביץ' טרטל** (בבלארוסית: **Іва́н Станісла́вавіч Тэ́ртэль**; נולד ב-8 בספטמבר 1966, כפר פריוולקי, מחוז המשנה הורדנה, מחוז הורדנה, בלארוס הסובייטית, ברית המועצות) הוא איש צבאי בלארוסי, יו"ר הוועדה לביקורת המדינה של בלארוס, סגן יו"ר הוועדה לביטחון המדינה של הרפובליקה של בלארוס (2008–2020) ויו"ר הוועדה לביטחון המדינה של בלארוס (משנת 2020).

## ביוגרפיה
נולד ב-8 בספטמבר 1966 בכפר פריוולקי שבמחוז משנה הורדנה לאב שעבד בבית קולנוע ואם - ספרנית. את בית הספר התיכון סיים בעיר דרוסקינינקאי.

בשנת 1984 התגייס לצבא הסובייטי. בשנים 1985 - 1989 למד בבית הספר הפיקוד הגבוה לצנחנים של ריאזאן. לאחר התפרקות ברית המועצות - שירת במשמר הגבול של בלארוס מ-1993 עד 2007. במהלך השירות למד שנה במכון לביטחון לאומי של הק.ג.ב הבלארוסיובהמשך למד ניהול באוניברסיטה על שם יאנקה קופלה בהרודנה.

החל מ-24 בנובמבר 2008 ועד 16 בדצמבר 2013 - שימש כסגן יו"ר הוועדה לביטחון המדינה של בלארוס לענייני ביטחון כלכלי ולמאבק בשחיתות. החל מ-16 בדצמבר 2013 ועד 4 ביוני 2020 - שימש כסגן יו"ר הוועדה לביטחון המדינה והיה חבר בוועדות הבין-משרדיות בנושא שיתוף פעולה צבאי-טכני ובקרת ייצוא, בנושא ביטחון בתחום הכלכלי תחת המועצה לביטחון לאומי של בלארוס.

בשנת 2011, לאחר הבחירות לנשיאות בבלארוס ב-2010, שהוכרו על ידי האיחוד האירופי כבלתי דמוקרטיות, כמו גם בשל הפיזור האלים של המחאה במינסק ב-19 בדצמבר 2010, הוא נכלל ברשימת המדינאים והפקידים הבלארוסים שעליהם הטיל האיחוד האירופי סנקציות. בשנת 2012, מועצת האיחוד האירופי הכירה בו אחראי על פעילות הדיכוי של הק.ד.ב נגד החברה האזרחית והאופוזיציה הדמוקרטית במדינה.

בשנת 2017 סיים לימודים באקדמיה למנהל ציבורי שתחת נשיא הרפובליקה של בלארוס. ב-4 ביוני 2020 מונה ליו"ר הוועדה לביקורת המדינה של בלארוס.

ב-17 באוגוסט 2020 בנובופולוצק, הוא ניסה לדבר עם השובתים של חברת נפטאן (בה היה חבר דירקטוריון), אשר לא הסכימו עם התוצאות של הבחירות לנשיאות בלארוס, אבל המוחים לא הקשיבו לו וצעקו לו להסתלק.

ב-31 באוגוסט 2020 נכלל טרטל ברשימת האנשים שהוטלה עליהם איסור כניסה בלתי מוגבל ללטביה, איסור לחמש שנים על כניסה לאסטוניה ואיסור כניסה לליטא, זאת בשל העובדה שבמעשיו ארגן ותמך בזיוף הבחירות לנשיאות ב-9 באוגוסט ובדיכוי אלים של ההפגנות השלוות יחסית.

ב-3 בספטמבר 2020 מונה על ידי נשיא בלארוס אלכסנדר לוקשנקו לתפקיד יו"ר הק.ד.ב.

## קישורים חיצוניים
* ביוגרפיה, באתר הוועדה לבקרת המדינה ברפובליקה של בלארוס
* מדיה: טרטל בפגישה עם שגרירים במשרד החוץ

## הערות שוליים

קטגוריה:בלארוסים
קטגוריה:גרודנו: אישים
קטגוריה:קהילת המודיעין הבלארוסית
קטגוריה:גנרלים בלארוסים
קטגוריה:אנשי צבא סובייטים
קטגוריה:בלארוסים שנולדו ב-1966
7 Series Sampler: Ashanti

**7 Series Sampler: Ashanti** (בעברית: **סדרת דוגמאות: אשנטי 7**) הוא מיני-אלבום של הזמרת אשנטי, אשר יצא ב-20 במאי 2003 בארצות הברית בלבד. האלבום לא מכיל שירים חדשים אלא קבוצה של מספר שירים. האלבום הגיע למקום ה-142 בארצות הברית.

## ביקורות
האלבום קיבל ציון של 3 כוכבים מתוך 5 באתר "AllMusic".

## מיקומי שיא

## היסטורית הפצה

קטגוריה:מיני-אלבומי בכורה מ-2003
קטגוריה:אלבומי אשנטי
קטגוריה:מיני-אלבומי חברת דאף ג'אם
דיקלוקסצילין

**דיקלוקסצילין** (**Dicloxacillin**) היא תרופה אנטיביוטית ממשפחת הפניצילין. התרופה משמשת לטיפול בזיהומים סטפילוקוקליים וניתנת פומית בכמוסה או תרחיף.

דיקלוקסצילין מסווגת כאיזוקסזוליל פניצילין, קבוצה של פניצילינים עמידים לפניצילינאז, עם פעילות נגד נקדים גראם חיוביים המפרישים פניצילינאז.

## שימושים קליניים
קלוקסצילין משמשת לטיפול בזיהומים מזני *Staphylococcus* רגישים למתיצילין. היא פעילה גם נגד זני *Streptococcus* רגישים לפניצילין ונקדים גראם-חיוביים אל-אווירניים שונים, אולם בזיהומים מנקדים גראם-חיוביים שאינם סטפילוקוקליים, בנזילפניצילין עדיפה עליה.

המינון המקובל למבוגרים הוא 125–500 מ"ג ארבע פעמים ביום, ולילדים 12.5–100 מ"ג לק"ג גוף, גם כן ארבע פעמים ביום.

## מבנה כימי
דיקלוקסצילין בנויה מחומצה 6-אמינופניצילינית שאליה מחוברת כשייר צדדי קבוצת איזוקסזוליל ואליה מחוברות קבוצת פניל עם שני אטומי כלור וקבוצת מתיל. חומצה 6-אמינופניצילנית היא תרכובת אורגנית הבנויה משתי טבעות: המרובעת היא טבעת בטא לקטם, טבעת אמידית המכילה ארבעה אטומים, שהיא האתר הפעיל של התרופה המעכב את פעילות הטרנספפטידאז של החיידק, ואילו המחומשת הצמודה אליה היא תיאזולידין, שאליה קשורה קבוצת קרבוקסיל ושתי קבוצות מתיל.

## מנגנון פעולה
מנגנון הפעולה של דיקלוקסצילין, כמו גם של יתר הפניצילינים, נובע מעיכוב האנזים טרנספפטידאז על ידי הטבעת הבטא לקטמית. תפקידו של אנזים זה, שגם משמש חלבון קושר פניצילין (PBP), הוא לקשר בין יחידות הפפטידוגליקן הבונות את דופן התא החיידקי ומייצבות אותה. עיכוב בניית הדופן חושף את התא החיידקי ללחצים אוסמוטיים, ולבסוף לפירוקו.

עמידות התרופה לפניצילינאז, אשר מוקנית לה מן השייר הצדדי שלה, שמונע את הקישור לאנזים זה, מאפשרת את פעילותה נגד חיידקי *Staphylococcus*, שברובם מייצרים פניצילינאז ועמידים לפניצילינים טבעיים.

## פרמקוקינטיקה
הספיגה של דיקלוקסצילין במתן פומי עומדת על 50%–75%, כאשר מזון מפחית את ספיגת התרופה. היא ניתנת כמלח נתרן, ובדם היא קשורה בשיעור של מעל 90% לחלבוני הפלזמה. כ-10% מן התרופה עוברים מטבוליזם כבדי. התרופה מופרשת בעיקר בצואה או בשתן. זמן מחצית החיים של התרופה הוא 50 דקות.

## תופעות לוואי
כבכל פניצילין, אלרגיה לדיקלוקסצילין היא תופעת לוואי נפוצה, אשר טווח הביטוי שלה נע בין פריחה לאנפילקסיס. תופעות לוואי נוספות המשותפות למשפחת הפניצילין כוללות היפוקלמיה, דלקת כליות אינטרסטיציאלית, נויטרופניה, דלקת מעי מקלוסטרידיואידס דיפיצילה, אנמיה המוליטית, מחלת הנסיוב הזר ופרכוסים. תופעות לוואי של מערכת העיכול, כגון כאבי בטן, בחילות ושלשולים נפוצות במתן פומי.

## ראו גם
* קלוקסצילין
* פלוקלוקסצילין

## קישורים חיצוניים

קטגוריה:פניצילינים
קטגוריה:תרופות לפי א'-ב'
פרדריק הול

**פרדריק הול** (באנגלית: **Frederick Hall**; 6 בפברואר 1860 – 21 באוגוסט 1948), המכונה גם פרד הול, היה צייר אימפרסיוניסטי אנגלי של נופים, נושאים כפריים ודיוקנאות. הוא היה חבר באסכולת ניולין, בקורנוול.

## ביוגרפיה וקריירה
ממוזער|328x328 פיקסלים|פרדריק הול, סינדרלה, 1891
הול היה יליד סטילטון, יורקשייר, למד אמנות בבית הספר לאמנות לינקולן בין השנים 1879–1881, לפני שעבר ללמוד אצל צ'ארלס ורלט באנטוורפן.

הוא הפך לחבר באסכולת ניולין בקורנוול בין 1883 ל־1885, התאריך המדויק אינו ברור. הוא נשאר שם והצטרף לחברו פרנק בראמלי, עד 1898. הוא הציג באקדמיה המלכותית לאמנויות משנת 1886 ואילך ובסלון פריז, וזכה שם במדליית זהב בשנת 1912. הוא הציג גם באגודה המלכותית של אמנים בריטים ברחוב סאפולק, לונדון, בגלריה גרוסוונור, בגלריה החדשה, ובמועדון האמנות האנגלי החדש, משם התפטר בשנת 1890.

הול צייר גם קריקטורות ואייר תמונות בסיפורים.

בשנת 1898 התחתן עם אנייס בריל דוד, שאיתה נולדה לו בת. עם משפחתו הוא התיישב מאוחר יותר בספין, ליד ניוברי בברקשייר.

## סגנון
עבודתו המוקדמת בתקופת ניולין מראה את גישתה של האסכולה בניוולין לציורים בחוץ - בטבע, והמחויבות לריאליזם חברתי. עם זאת, סגנונו לא נותר סטטי והוא המשיך להתפתח לכיוון אימפרסיוניסטי יותר. בסוף שנות השמונים של המאה ה-19 הוא נמשך לעבר נופים, ובילה זמן רב יותר מניולין, על חוף סאמרסט בפורלוק. עבודתו המאוחרת מציגה נוף עדין יותר.

הקריקטורות של חבריו האמנים בניולין היו לעיתים קרובות שנונות מאוד.

## ביקורת
מגזין בקורנוול, שסקר את תערוכת ציירי צבעי שמן בשנת 1886, שיבח את האיכות הציורית של הבתים והחוף של כפר קורניש שלו (1886), אך מתח ביקורת על הכללתן של דמויות חסרות סיבת בציור. "האווז" שלו (1888) הוצג בתערוכת האקדמיה המלכותית בשנת 1888 ותואר על ידי "איפסוויץ ז'ורנל" כחכם ועוצמתי, ואילו העיתון "לידס מרקורי" כינה את היצירה הומוריסטית ועיתון אחר טען כי זהו ציור גרוטסקי.

"הדמדומים" שלו (1892) צוין על ידי "לידס מרקורי" עבור תפיסתו הפיוטית את הזוהר האחרון של יום בסתיו, אך ציור "בריכת השתייה" שלו (1897) ספג ביקורת על ידי "גלאזגו הראלד", אף על פי שהוא צבוע בחוכמה. לעומתו ה"מורנינג פוסט" ראה את הציור כנעים בשל צבעיו המבריקים וההרמוניים.

## קישורים חיצוניים

## גלריה

Frederick Hall - Experienced Hands.jpg | ידי אמן
Frederick Hall - Preparing for Sheep Washing.jpg | בור רחצה לכבשים
Frederick Hall - Twilight.jpg | דמדומים
Frederick Hall - The Rising Moon.jpg | זריחת הירח
Frederick Hall - The Cottage Farm.jpg | בית כפרי
Frederick Hall - King Edward VII.jpg | המלך אדוארד השביעי
Frederick Hall - The Duck Pond.jpg | בריכת הברווזים
Frederick Hall - Hampshire Downs.jpg | המפשייר


## הערות שוליים

קטגוריה:ציירים בריטים
קטגוריה:בריטים שנולדו ב-1860
קטגוריה:בריטים שנפטרו ב-1948
יחסי בולגריה–פקיסטן

**יחסי בולגריה–פקיסטן** הם יחסי החוץ בין בולגריה לפקיסטן.

## סקירה כללית
היחסים הדיפלומטיים בין שתי המדינות כוננו בשנת 1965 והשגרירות הבולגרית נפתחה בשנת 1968. לאורך כל השנים הללו היחסים הללו השתפרו בהדרגה למרות המרחק הגאוגרפי בין המדינות והעובדה שהן שייכות למורשת היסטורית ותרבותית שונה. השלב הנוכחי של היחסים בין בולגריה לפקיסטן מבוסס על רמת הבנה גבוהה באופן מסורתי בתחומים פוליטיים, מסחריים, כלכליים ושיתוף פעולה יעיל בארגונים הבינלאומיים.

בינואר 2011 נחתם באסלאמאבאד הסכם בין-ממשלתי על שיתוף פעולה כלכלי בין שתי המדינות, אשר מתוכנן להקמת הוועדה הפקיסטנית–בולגרית לשיתוף פעולה כלכלי, אשר תביא להרחבת שיתוף הפעולה הכלכלי.

## נציגויות דיפלומטיות
* בולגריה מחזיקה בפקיסטן שגרירות באסלאמאבאד וקונסוליית כבוד בקראצ'י.
* פקיסטן מחזיקה בבולגריה שגרירות בסופיה.

## קישורים חיצוניים
* יחסי בולגריה–פקיסטן, באתר משרד החוץ הבולגרי

## הערות שוליים

קטגוריה:ערכים ללא קטגוריות פיזיות - יחסי חוץ
פלשקפה

**פֶּלֶשְקֶפֶה** (בהונגרית: **Pölöskefő**) הוא כפר קטן בן כ-500 תושבים במחוז זאלה, בנפת נג'קניז'ה, בגבעות זאלה, קרוב למשולש הגבולות הונגריה-קרואטיה-סלובניה.

## מיקום
הכפר ממוקם כ-2 ק"מ מזרחית לכביש הראשי 74 ו-21 ק"מ וצפונית לעיר נג'קניז'ה. שטחו מישורי ברובו, בחלקו אזור של גבעות. "התעלה הפרינציפלית" עוברת לאורך הגבול המזרחי של הכפר.

בשטח הכפר עובר כביש 7529 בין הכפר לבין הכפר גלשה וזאלהסנטבלאז' בכיוון מזרח-מערב. קו הרכבת לא מגיע ליישוב. תחנת הרכבת הקרובה ביותר נמצאת במרחק של 3 ק"מ בכפר גלשה, קו סומבטהיי - נג'קניז'ה (תחנת הרכבת גלשה).

## היסטוריה
לראשונה הוזכר המקום בכתב בשנת 1354 בשם פילישקפו (Pyliskefew). היישוב קיבל את שמו מנחל פִּילִישְקֶה / פֶּלֶשְקֶה (היום נקרא סֵוִיז) שהכפר בנוי במקור נביעתו. האדמות סביב הכפר היו נחלת המנזר של זאלה, ואלה שימשו את משפחת אֶרְדֶג (שטן בהונגרית). בעשור הראשון של המאה ה-15 נבנתה גם טירה ביישוב. הטורקים הרסו את הכפר מספר פעמים (1564, 1572) ובעלי אדמות הכפר מישכנו את אדמותיו מספר פעמים. בתקופת הכיבוש הטורקי הכפר היה מאוכלס חלקית בלבד, 17 בתים נרשמו בו בראשית המאה ה-17. ב-1848 התגוררו בו כבר 668 תושבים. אין מידע על מספר התושבים היהודיים באף תקופה.

### כיום
זהו יישוב מזדקן ומתרוקן. אוכלוסיית הכפר הולכת ופוחתת. שיעור האבטלה גבוה עם הגירה אל מחוץ לכפר. אין אפשרויות עבודה מקומיות. יש מעט בעלי מלאכה ויזמים מקומיים, והתושבים עובדים בנג'קניז'ה הסמוכה או בזאלאגרסג.

על פי נתוני 2007, הכפר מונה 493 תושבים.

## אתרים בעלי חשיבות
* בית הולדתו של האלוף האולימפי היהודי-הונגרי ד"ר פרנץ מזה.
* האחוזה של משפחת פאלפי מפאלפיסג, ביתו לשעבר השופט הראשי של פאצ'ה. כיום בית כפר.
* בחלקו הדרומי של הכפר, בדושנוק, נמצאת אחוזת צ'רטאן.
* הכנסייה הרומית-קתולית נבנתה בשנת 1754 ונבנתה מחדש בשנת 1875 לכבוד מריה מגדלנה.
* אנדרטת מלחמת העולם הראשונה ומלחמת העולם השנייה בחצר הכנסייה.

## ילידי המקום
* ד"ר **[[פרנץ מזה]]**, (1885–1961) היה היסטוריון ספורט הונגרי-יהודי, מורה, אלוף אולימפי.

## לקריאה נוספת
* Pölöskefői Historia Domus
* Zalaszentbalázsi Historia Domus

## קישורים חיצוניים
* 

* פלשקפה, באתר utazom.com
* פלשקפה
* תמונות אוויר של פלשקפה

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
טקס פרסי לורנס אוליבייה 1988

**טקס הענקת [[פרס אוליבייה|פרסי לורנס אוליבייה]] לשנת 1988** נערך בלונדון על ידי האיגוד של תיאטרון לונדון כהוקרה על הישגים בתיאטראות וסט אנד.

## זוכים ומועמדים

## הפקות עם מועמדויות וזכיות מרובות
ההפקות הבאות היו מועמדות למספר פרסים:
* 4: "קנדיד" ו"הקוסם מארץ עוץ"
* 3: *A Family Affair*, *A Touch of the Poet*, "אויב העם", "אחים בדם", *Our Country's Good*, *Separation*, *The Secret Rapture*, "טיטוס אנדרוניקוס" ו-*Too Clever by Half*
* 2: *A Walk in the Woods*, "חתולה על גג פח לוהט", *Hello and Goodbye*, *Henceforward*, "גברת קליין", "שירלי ולנטיין", *Sugar Babies* ו-*The Shaughraun*

ההפקות הבאות זכו במספר פרסים:
* 3: "קנדיד" ו-*Too Clever by Half*
* 2: *Our Country's Good*, "שירלי ולנטיין" ו"טיטוס אנדרוניקוס"

## קישורים חיצוניים
* פרסי אוליבייה לשנת 1988

קטגוריה:טקסי פרס אוליבייה
קטגוריה:1998 בממלכה המאוחדת
פול סקאלפר

**פול סקאלפר** (באנגלית: **Paul Sculfor**; נולד ב-1 בפברואר 1971) הוא דוגמן ושחקן בריטי.

## ביוגרפיה
סקאלפר נולד ברובע הברינג באנגליה, הוא למד התעמלות ולאחר מכן הצטרף למועדון אגרוף והשתתף בתחרויות אגרוף מקצועיות.

הוא ניהל מערכות יחסים עם ליסה סנואודון, ג'ניפר אניסטון וקמרון דיאז.

## דוגמנות
הוא זכה בתחרות הדוגמנות "הפנים של 92" ועבודת הדוגמנות הראשונה שלו הייתה עבור מגזין "".

ב-1993 הופיע בקמפיין של חברת הביגוד בננה ריפבליק ודרכו הוא אף הופיע בשלט חוצות בכיכר טיימס.

הוא הוביל במשך שלוש שנים את הפרסום של הבושם "Tendre Poison" של כריסטיאן דיור.

בנוסף הוא הופיע בין היתר בקמפיינים בטלוויזיה ל-Next ולואי ויטון.

ב-2010 קיבל את פרס "הגבר הסטייליסטי ביותר" (Most Stylish Man Award) מטעם מגזין GQ.

## משחק
ב-1997 הופיע בסדרת הקומדיה "Light Lunch" של ערוץ 4 הבריטי.

ב-2010 שיחק בסרט האימה "".

## עיסוקים נוספים
ב-2009 לקח חלק בהנחיית הערב הראשון מתוך חמישה של פסטיבל סן רמו במסגרת פורמט בו בכל ערב של הפסטיבל מצטרפים למנחים הקבועים דוגמן וידוענית.

ב-2012 היה שופט אורח בעונה השמינית של תוכנית "הטופ מודל הבאה של בריטניה ואירלנד" ולאחר מכן בעונות העשירית והאחד העשר של התוכנית היה לשופט קבוע.

## קישורים חיצוניים

* 

* פול סקאלפר, באתר Select

קטגוריה:דוגמנים בריטים
קטגוריה:שחקני קולנוע וטלוויזיה בריטים
קטגוריה:בריטים שנולדו ב-1971
גלימיניהוס

**טירת גלימיניהוס** (בשוודית ובדנית: **Glimmingehus**) היא טירה ימי בינמית הממוקמת בקצה הדרום-מזרחי של סקונה בדרום שוודיה. היא נחשבת כאחת מהביצורים מתקופת ימי הביניים ששרדו באופן הטוב ביותר בכל סקנדינביה. הטירה נבנתה בין השנים 1499–1506 (טרם מלחמת העצמאות השוודית), עת עוד שלטה באזור זה ממלכת דנמרק. בגלימיניהוס נבנו מנגנוני הגנה רבים ברוח התקופה, כגון עמדות ירי ממוגנות, דלתות נסתרות, מסדרונות מדומים וכדומה. בין היתר, יש בה גם "בור הריגה" (מעין "חורים" בתקרה, מהם השליכו המגינים שמן רותח על התוקפים), וכן חפיר ובו גשר מתרומם. נוסף לכל אלו, המקום גם מוקף בחומה בעובי 1.8–2.4 מטרים.

## היסטוריה
### רקע

החל מסוף המאה ה-14 ועד שנת 1524 שלטה ממלכת דנמרק על רוב שטחי סקנדינביה היבשתית (מלבד על האזורים בהם חיו הלאפים בצפונה של שוודיה המודרנית), כמו גם על חלקים מפינלנד ועל כל איסלנד וגרינלנד (איחוד קאלמאר). בשלהי המאה ה-15, ובמיוחד תחת שלטונו של המלך הנס, החלה הממלכה להתפורר. מרידות מקומיות של אצילים שוודים (סטן סטורה הזקן) ונורווגים החלו לערער את מעמדו של המלך באזורי הספר. שיאו של המשבר הגיע כעשור וחצי לאחר בניית הטירה, בעת שלטונו של כריסטיאן השני, באירוע המוכר כטבח סטוקהולם, וארבע שנים לאחר מכן במלחמת העצמאות השוודית.

### תקופת ינס הולגרסן אולפסטנד
האציל, חבר המועצה של המלך הנס והאדמירל הדני ינס הולגרסן אולפסטנד, בן למשפחת אצולה מוכרת וחזקה מסוקנה (שהייתה חלק מדנמרק עד 1658) עוד מהמאה ה-14, החל את בניית הטירה ב-1499. הבנייה הושלמה ב-1506. עדויות ארכיולוגיות חשפו את סגנון החיים הבזבזני של המשפחה כשחיה בטירה עד למותו של הולגרסן ב-1523, כשבין היתר, נמצאו בשטחי הטירה זכוכית ונציאנית, ויטראז' מחבל הריין בגרמניה וכן קרמיקה מספרד, שהיו המוצרים היקרים והנחשקים ביותר באותה תקופה. נוסף לכל אלו, בשטחי הביצורים של הטירה עצמה ישנם מותרות נוספות שלא אופייניות לטירות אחרות מאותו אזור, כגון מעין מיזוג אוויר וספסלים שהוצבו ליד גומחות הירי.

### מלחמות שוודיה–דנמרק
במהלך מלחמות שוודיה-דנמרק במחצית השנייה של המאה ה-17, ניסה המלך השוודי קרל האחד עשר להשמיד את הטירה ב-1676, אך לשווא. בניסיון הראשון שלח המלך 20 איכרים שוודים להרוס את הטירה, מהלך שהתסיים בכישלון צפוי מראש. בניסיון השני נוספה תגבורת של 130 לוחמים לפגיעה בטירה, אך הגעת צי דני-הולנדי מאומן ומצויד היטב ליסטאד הסמוכה (הצי ההולנדי לחם לצד דנמרק), אילצה את הכוח השוודי לסגת.

### בעידן המודרני
לאחר תבוסתו של המלך קרל השנים עשר במלחמה הצפונית הגדולה, איבדה הטירה את משמעותה הצבאית וכך במהלך המאה ה-18 שימשה כאסם לשמירת תבואה חקלאית של חקלאי האזור, ולבסוף נתרמה למדינה ב-1924. בין השנים 1935–1938 בוצע פרויקט שיקום נרחב וכן חפירה ארכאולוגית. כיום המבנה וסביבתו מנוהלים על ידי המועצה למורשת לאומית של שוודיה. באתר ישנו מוזיאון המציע סיורים בחודשי הקיץ, מטבח ימי-בינימי, וכן חנות מזכרות ומסעדה.

## בתרבות
לפי מספר מסורות מקומיות, הטירה רדופה על ידי רוחות רפאים. כמו כן, הטירה מוזכרת בספר הילדים מסע הפלאים של נילס הולגרסון של הסופרת סלמה לגרלף, וכן מופיעה בסדרת הטלוויזיה המבוססת על הספר (שם ידועה כ"טירת העכברים").

## קישורים חיצוניים

* 
* מידע ארכיוני על טירת גלימיניהוס באתר המועצה למורשת לאומית של שוודיה .
* מידע על הטירה באתר visitskane.com 
* 

## הערות שוליים

קטגוריה:דנמרק: היסטוריה
קטגוריה:שוודיה: טירות
סרגיי סמירנוב

**סרגיי מיכאילוביץ' סמירנוב** (ברוסית: **Серге́й Миха́йлович Смирно́в**; נולד ב-12 באוקטובר 1950, צ'יטה) הוא קצין בכיר בשירותים החשאיים הרוסים, בדרגת גנרל הצבא, כיהן כמשנה ראשון למנהל שירות הביטחון הפדרלי (2000–2020).

## ביוגרפיה
### השכלה
הוא נולד בצ'יטה במשפחה צבאית. בשנת 1952 עברה המשפחה ללנינגרד והוא סיים את בית הספר התיכון מספר 211 בלנינגרד (חברם לכיתה של ניקולאי פטרושב ובוריס גריזלוב). הוא התחנך במכון לתקשורת אלקטרונית בלנינגרד על שם בונץ'-ברוייביץ' בשנת 1973 (שם למד עם בוריס גריזלוב). הוא עבד במכון המחקר המרכזי לתקשורת.

### עבודתו בשירותי הביטחון
בספטמבר 1974 גויס לק.ג.ב. הוא סיים את הקורסים הגבוהים של הק.ג.ב במינסק בשנת 1975 ומשנת 1975 שירת בסניף הק.ג.ב. במחוז לנינגרד בתפקידים מבצעיים וניהוליים.

בשנת 1997 מונה לראש מחלקת העיר קינגיספ של מנהלת שירות הביטחון הפדרלי במחוז לנינגרד. בשנת 1998, לאחר שפוטין מונה למנהל שירות הביטחון, הוא עבר למוסקבה ומונה לתפקיד ראש המינהל לביטחון פנים של שירות הביטחון הפדרלי.

עם בחירת פוטין לנשיאות רוסיה, מונה ביולי 2000 לסגן מנהל שירות האבטחה הפדרלי, הגוף האחראי לאבטחת בכירים. בינואר 2001 נשלח לנהל את השלוחה של שירות הביטחון הפדרלי בסנקט פטרבורג ובמחוז לנינגרד. ביוני 2003 חזר למוסקבה ומונה לסגן הראשון של מנהל שירות הביטחון הפדרלי של הפדרציה הרוסית.

בסוף ינואר 2015 גילתה נובאיה גאזטה כי לאשתו של סמירנוב, סרגיי, יש דירה בשטח של 144 מ"ר, הממוקמת במתחם מגורים יוקרתי בסנקט פטרבורג, שלא צוינה בהצהרות המס. זמן קצר לאחר הפרסום, סוכנות הרישום הפדרלית הסירה את רישומי הזיהוי מהארכיון. לטענת משרד התובע הכללי, הייתה טעות טכנית בתהליך פרסום ההצהרות.

בסוף מאי 2019 הודיעה רוסבלט כי סמירנוב צפוי להתפטר מתפקיד סגן המנהל וכי ראש שירות הביטחון הכלכלי של הארגון, סרגיי קורוליב, יתפוס את מקומו. לדברי כתב נובאיה גאזטה אנדריי סוכוטין ב-21 ביוני 2019, השערורייה עם מעצרו של איוואן גולונוב הביאה לתיקון טיוטת הצו הנשיאותי על מתן דרגות צבאיות, שתוזמן לחפוף ליום רוסיה כאשר שמו של קורוליוב לא הופיע בצו שפורסם ב-11 ביוני.

בקיץ 2019 הוזכר בתקשורת סמירנוב בקשר לתיק הפלילי נגד עובדי מחלקת הבנקאות במחלקת "K" של שירות הביטחון הכלכלי של שירות הביטחון הפדרלי, קיריל צ'רקלין, דמיטרי פרולוב ואנדריי וסילייב, ושמו נקשר גם לרצח משנת 2006 של סגן יו"ר הבנק המרכזי של רוסיה, אנדריי קוזלוב.

הוא עזב את התפקיד בשנת 2020 עקב יצאה לגמלאות ובהמשך במקומו מונה סרגיי קורוליוב.

## לקריאה נוספת
* Генерал армии Сергей СМИРНОВ: «Наша главная традиция — любовь и преданность Родине и своему народу» // Красная звезда, 19 декабря 2007.
## קישורים חיצוניים

## הערות שוליים

קטגוריה:אנשי שירות הביטחון הפדרלי הרוסי
קטגוריה:גנרלי ארמייה (הפדרציה הרוסית)
קטגוריה:מעוטרי עיטור ההצטיינות למען המולדת
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1950
ולדימיר קולישוב

גנרל הצבא **ולדימיר גריגורייביץ' קולישוב** (ברוסית: **Влади́мир Григо́рьевич Кулишо́в**; נולד ב-20 ביולי 1957, מחוז רוסטוב, רוסיה הסובייטית) הוא קצין השירותים החשאיים של רוסיה, המכהן כסגן המנהל הראשון של שירות הביטחון הפדרלי של רוסיה וכראש שירות משמר הגבול של רוסיה (מאז 11 באפריל 2013).

## ביוגרפיה
נולד ב-20 ביולי 1957, במחוז רוסטוב שבדרום רוסיה. בשנת 1979 סיים את לימודיו במכון המהנדסים לתעופה אזרחית בקייב, עבד במפעל 412 לתעופה אזרחית ברוסטוב.
### קריירה בשירותי הביטחון
באוגוסט 1982 גויס לשירותי הביטחון והוא בוגר בית הספר הגבוה של הק.ג.ב.

בשנת 2000 התקבל לעבוד במנגנון המרכזי של שירות הביטחון הפדרלי במוסקבה. ביולי 2003 נשלח לעמוד בראש שלוחת שירות הביטחון במחוז סרטוב. בשנת 2004, מונה לסגן ראש המינהל למלחמה בטרור בשירות 2 של שירות הביטחון הפדרלי, לאחר מכן נשלח לנהל את שלוחת שירות הביטחון הפדרלי בצ'צ'ניה, במהלך מלחמת צ'צ'ניה השנייה ובעת הסכסוך בצפון הקווקז. מאוגוסט 2008 עד מרץ 2013, שימש כסגן מנהל שירות הביטחון הפדרלי וראש מטה הוועדה הלאומית למלחמה בטרור.

ב-11 באפריל 2013, מונה לסגן הראשון של מנהל שירות הביטחון הפדרלי וראש משמר הגבול של רוסיה, הפועל בכפיפות לשירות הביטחון.
## חיים אישיים
הוא נשוי לאינגה ליאונידובנה קולישובה. השניים גרים במוסקבה ולהם שני בנים.
## קישורים חיצוניים

* ביוגרפיה, באתר RIA Novosti

קטגוריה:אנשי שירות הביטחון הפדרלי הרוסי
קטגוריה:אנשי ק.ג.ב.
קטגוריה:גנרלי ארמייה (הפדרציה הרוסית)
קטגוריה:מעוטרי עיטור ההצטיינות למען המולדת
קטגוריה:מעוטרי עיטור אלכסנדר נבסקי (הפדרציה הרוסית)
קטגוריה:רוסים שנולדו ב-1957
פלוקלוקסצילין

250px|ממוזער|שמאל|כמוסות Staphycid, שבהן החומר הפעיל פלוקלוקסצילין
**פלוקלוקסצילין** (**Flucloxacillin**) היא תרופה אנטיביוטית ממשפחת הפניצילין. התרופה משמשת לטיפול בזיהומים סטפילוקוקליים וניתנת פומית בכמוסה או תרחיף, תוך-ורידית או תוך-שרירית.

פלוקלוקסצילין מסווגת כאיזוקסזוליל פניצילין, קבוצה של פניצילינים עמידים לפניצילינאז, עם פעילות נגד נקדים גראם חיוביים המפרישים פניצילינאז. לתרופה מאפיינים פרמקוקינטיים ואנטיבקטריאליים דומים לשל דיקלוקסצילין, והתרופות נחשבות שקולות האחת לשנייה.

## שימושים קליניים
קלוקסצילין משמשת לטיפול בזיהומים מזני *Staphylococcus* רגישים למתיצילין. היא פעילה גם נגד זני *Streptococcus* רגישים לפניצילין ונקדים גראם-חיוביים אל-אווירניים שונים, אולם בזיהומים מנקדים גראם-חיוביים שאינם סטפילוקוקליים, בנזילפניצילין עדיפה עליה.

המינון המקובל במתן פומי למבוגרים הוא 250–500 מ"ג ארבע פעמים ביום, ולילדים 62.5–250 מ"ג לק"ג גוף, גם כן ארבע פעמים ביום. במתן תוך-ורידי המינון למבוגרים הוא 2 ג' ארבע פעמים ביום, ולילדים 100–200 מ"ג לק"ג גוף ליממה המחולקים לארבע מנות.

## מבנה כימי
פלוקלוקסצילין בנויה מחומצה 6-אמינופניצילינית שאליה מחוברת כשייר צדדי קבוצת איזוקסזוליל, ואליה מחוברות קבוצת פניל עם אטום כלור ואטום פלואור וקבוצת מתיל. חומצה 6-אמינופניצילנית היא תרכובת אורגנית הבנויה משתי טבעות: המרובעת היא טבעת בטא לקטם, טבעת אמידית המכילה ארבעה אטומים, שהיא האתר הפעיל של התרופה המעכב את פעילות הטרנספפטידאז של החיידק, ואילו המחומשת הצמודה אליה היא תיאזולידין, שאליה קשורה קבוצת קרבוקסיל ושתי קבוצות מתיל.

## מנגנון פעולה
מנגנון הפעולה של פלוקלוקסצילין, כמו גם של יתר הפניצילינים, נובע מעיכוב האנזים טרנספפטידאז על ידי הטבעת הבטא לקטמית. תפקידו של אנזים זה, שגם משמש חלבון קושר פניצילין (PBP), הוא לקשר בין יחידות הפפטידוגליקן הבונות את דופן התא החיידקי ומייצבות אותה. עיכוב בניית הדופן חושף את התא החיידקי ללחצים אוסמוטיים, ולבסוף לפירוקו.

עמידות התרופה לפניצילינאז, אשר מוקנית לה מן השייר הצדדי שלה, שמונע את הקישור לאנזים זה, מאפשרת את פעילותה נגד חיידקי *Staphylococcus*, שברובם מייצרים פניצילינאז ועמידים לפניצילינים טבעיים.

## פרמקוקינטיקה
הספיגה של פלוקלוקסצילין במתן פומי עומדת על 50%–75%, כאשר מזון מפחית את ספיגת התרופה. היא ניתנת כמלח נתרן, ובדם היא קשורה בשיעור של מעל 90% לחלבוני הפלזמה. כ-10% מן התרופה עוברים מטבוליזם כבדי. התרופה מופרשת בשתן. זמן מחצית החיים של התרופה הוא 45–60 דקות.

## תופעות לוואי
כבכל פניצילין, אלרגיה לפלוקלוקסצילין היא תופעת לוואי נפוצה, אשר טווח הביטוי שלה נע בין פריחה לאנפילקסיס. תופעות לוואי נוספות המשותפות למשפחת הפניצילין כוללות היפוקלמיה, דלקת כליות אינטרסטיציאלית, נויטרופניה, דלקת מעי מקלוסטרידיואידס דיפיצילה, אנמיה המוליטית, מחלת הנסיוב הזר ופרכוסים. עלייה באנזימי כבד שכיחה יותר בפלוקלוקסצילין בהשוואה לפניצילינים אחרים העמידים לפניצילינאז, תגובה אשר נקשרה בקיומו של גנוטיפ אנטיגנים לויקוציטיים אנושיים HLA-B*5701.

## קישורים חיצוניים

קטגוריה:פניצילינים
קטגוריה:תרופות לפי א'-ב'
גרטרוד הארווי

**גרטרוד הארווי** (באנגלית: **Gertrude Harvey**; 1879 – 1966) הייתה אמנית בריטית, שהייתה חברה פעילה באסכולת ניולין והציגה קבוע באקדמיה המלכותית לאמנויות.

## ביוגרפיה
גרטרוד הארווי הייתה השמינית מבין עשרת הילדים שנולדו לאן קרויס בודינר (Bodinnar), לבית קורנוב (Curnow), ולבעלה ג'ון מתיוס בודינר, חבתן במקצועו. סבה מצד אמה, ויליאם קורנוב, היה גנן ובוטנאי בולט.

גרטרוד הארווי שימשה כמודל לתלמידים בבית הספר לציור פורבס בניולין ובאמצעות הסביבה החברתית הקשורה לבית הספר הכירה את הרולד הארווי שעבורו היא גם דגמנה.

בני הזוג נישאו בערך בשנת 1911, ובנו בית בניולין. דרך הדוגמנות, גרטרוד הארווי הוקסמה מאמנות ומשיטות העבודה של האמנים שבסיסם היה בניולין. בין אלה שדגמנה עבורם היו לורה נייט, הרולד נייט ורות סימפסון.

בכוחותיה עצמה, כאוטודידקטית, היא הפכה לאמנית מוכשרת בזכות כשרונה, והתמקדה בעיקר בציור טבע דומם, פרחים ונופים.

בתחילה, גרטרוד הארווי הציגה ומכרה את ציורי השמן שלה ועבודות אחרות באמצעות גלריית האמנות המקומית, אך לאורך כל שנות העשרים והשלושים הציגה בגלריות שונות בלונדון.

באחת התערוכות שלה בלונדון, עם הקדמת קטלוג מאת ג'ורג' ברנרד שו, נמכרו כל הציורים שהוצגו. מלבד השתתפות בתערוכות משותפות עם בעלה, בעיקר בגלריות לסטר בשנים 1918 ו-1920, הארווי הציגה גם עבודות באקדמיה המלכותית.

בין 1930 ל-1949 נבחרו עשרים מעבודותיה לתערוכות האקדמיה המלכותית. בשנים 1945–1949 הציגה באופן קבוע בחברת האמנים סנט אייבס.

לאחר שמת הרולד הארווי בשנת 1941, המשיכה גרטרוד הארווי להתגורר בניולין עד 1960, אז עברה להתגורר בבית אבות בסנט ג'סט.

## קישורים חיצוניים

## הערות שוליים

קטגוריה:ציירות בריטיות
קטגוריה:בריטיות שנולדו ב-1879
קטגוריה:בריטיות שנפטרו ב-1966
קטגוריה:בריטים שנפטרו ב-1966
יחסי בולגריה – קוריאה הצפונית

**יחסי בולגריה–קוריאה הצפונית** הם יחסי החוץ בין בולגריה לקוריאה הצפונית.

## סקירה כללית
היחסים הדיפלומטיים בין שתי המדינות כוננו ב-29 בנובמבר 1948. ב-11 ביולי 2019 חתמו בפיונגיאנג, ממשלות הרפובליקה של בולגריה והרפובליקה העממית הדמוקרטית של קוריאה על תוכנית לשיתוף פעולה בתחומי החינוך והתרבות לשנים 2019–2022.

## נציגויות דיפלומטיות
* בולגריה מחזיקה בקוריאה הצפונית שגרירות בפיונגיאנג.
* קוריאה הצפונית מחזיקה בבולגריה שגרירות בסופיה.

## קישורים חיצוניים

* יחסי בולגריה–קוריאה הצפונית, באתר משרד החוץ הבולגרי

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בולגריה–קנדה

**יחסי בולגריה–קנדה** הם יחסי החוץ בין בולגריה לקנדה.

## סקירה כללית
שמאל|ממוזער|שגרירות בולגריה באוטווה
קנדה ובולגריה נהנות מיחסים דו צדדיים טובים מאוד, שהודגשו על ידי חברות משותפת בלה פרנקופוני. בין המדינות מתקיימים סחר והשקעה גוברים, שיתוף פעולה צבאי וביטחוני יעיל, ויחסים אקדמיים ותרבותיים הולכים וגוברים בין שתי המדינות.

קונסול הכבוד של קנדה בסופיה ממלא תפקיד פעיל בטיפוח היחסים הפוליטיים, המסחריים והתרבותיים בין קנדה לבולגריה. משרדו מציע תמיכה קונסולרית לאזרחים קנדים וכן שירותי נציבות סחר ותמיכה בבולגריה.

יותר מ-30,000 קנדים ממוצא בולגרי חיים בקנדה ותרמו תרומות ייחודיות ובעלות ערך לקנדה. כ-1,000 קנדים מתגוררים באופן קבוע בבולגריה וכ-15,000 קנדים ביקרו בבולגריה בשנת 2011.

## יחסי סחר
בולגריה היא אחת השותפות הגדולות ביותר של קנדה בסחר בסחורות בדרום מזרח אירופה, והסחר הבילטרלי הגיע בשנת 2012 ל-369.3 מיליון דולר. חברות קנדיות חשובות לתעשיית הכרייה בבולגריה ומגלות עניין בענף הנפט והגז בחיפושים יבשתיים וגם בחיפושים ימיים. הזדמנויות עסקיות של חברות קנדיות קיימות בבולגריה בתחום הטלקומוניקציה, שירותי שדות תעופה, ייצור חשמל וחקלאות.

## חוזים והסכמים דו צדדיים
* הסכם הימנעות ממס כפול שנחתם ב-3 במרץ 1999.

## נציגויות דיפלומטיות
שגריר קנדה בבוקרשט, רומניה מוסמך אף לבולגריה, ואילו קונסוליית כבוד בסופיה מסייעת לאינטרסים קנדיים בבולגריה. בולגריה מחזיקה בקנדה שגרירות באוטווה וקונסוליה כללית בטורונטו. איש עסקים קנדי יליד בולגריה, איל הבנייה והפילנתרופ איגנט קנף הוא קונסול הכבוד של בולגריה בקנדה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מצרים–קנדה

**יחסי מצרים–קנדה** הם יחסי החוץ בין קנדה ומצרים. שתי המדינות הקימו שגרירויות בביירות שלהן בשנת 1954. למרות ששניהם היו חלק מהאימפריה הבריטית, רק קנדה היא חלק מחבר העמים, בעוד מצרים אינה חלק מהארגון.

## היסטוריה
קנדה ומצרים כוננו קשרים דיפלומטיים לראשונה בשנת 1954 לאחר המהפכה המצרית בשנת 1952 וביטול המלוכה המצרית, ועלייתו לשלטון של נשיא מצרים גמאל עבד אל נאצר. שתי המדינות נהנו מיחסים טובים, אך לא התבלטו זו בזו עד שקנדה התערבה במשבר סואץ בשנת 1956 כאשר נאצר הלאים את תעלת סואץ ובתגובה נקטו צרפת, בריטניה וישראל בפעולות צבאיות נגד מצרים.

קנדה דחתה את הפעולות שננקטו על ידי צרפת, בריטניה וישראל נגד מצרים ולאחר סיום פעולות האיבה השר הקנדי לענייני חוץ לסטר פירסון הציע לאו"ם להקים כוח החירום של האומות המאוחדות (UNEF), שמשימתו הייתה להיכנס לשטח המצרי ולשמש כחוצץ בין כוחות מצרים לכוחות ישראליים בשטח הכבוש. קנדה התחייבה למספר משמעותי של חיילים למשימת UNEF. ב-16 במאי 1967 הורתה מצרים על כל כוחות האונ"ף לצאת משטח מצרים, ורובם נסוגו לפני תחילת מלחמת ששת הימים.

## 2010–2012
קנדה מספקת סיוע למצרים. סיוע פיתוח רשמי (ODA) מקנדה למצרים מוערך ב-17 מיליון דולר בשנים 2010–2011. הסיוע הופנה למיקרו-מימון, ועוזר לצמיחה במגזר הפרטי במפעלים קטנים, למימון חניכות, הכשרה ואוריינות.

## מהפכת 2013
ממשלת קנדה הייתה בין אלו שהשתמשו במילה "הפיכה" לתיאור הדחתו של הנשיא מוחמד מורסי על ידי הצבא המצרי. אולם בשבועות שלאחר המהפכה, ממשלת קנדה לא דחתה את הלגיטימיות של המשטר החדש ובמקום זאת הוציאה קריאות כלליות לשלום ולדיאלוג ונקטה בגישה של "המתן וראה".

## נציגויות דיפלומטיות
* קנדה מחזיקה במצרים שגרירות בקהיר.
* מצרים מחזיקה בקנדה שגרירות באוטווה וקונסוליה כללית במונטריאול.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
בא לה לרקוד

**בא לה לרקוד** הוא סינגל של הדי ג'יי הישראלי גל מלכה, יחד עם הראפר הישראלי סטטיק, שיצא לאור ב-3 ביוני 2015.

## רקע וכתיבה
השיר נכתב על ידי סטטיק, הולחן על ידיו בשיתוף עם גל מלכה, והופק על ידי מלכה. השיר הוא שיר בסגנון הרגאטון המכיל בתוכו בתים של ראפ, ועל פי אתר מאקו, מתאר אישה שאינה מחפשת אהבה ורגש אינו מעניין אותה, ו"מצידה תנו לה רק לאהוב את השמש ורגאטון". טכנאי המיקס של השיר הוא המפיק המוזיקלי ג'ורדי, חבר בהרכב המוזיקלי סטטיק ובן-אל תבורי, בו חבר סטטיק, שהוקם מספר חודשים לאחר צאת השיר.

## הצלחה
השיר זכה להצלחה רבה בצאתו, תוך שהצליח לצבור מיליוני צפיות באתר יוטיוב, כבר בחודשים הראשונים לצאתו, ואף הוכרז כשיר השמיני הנצפה ביותר באתר לפי נתוני יוטיוב ישראל, כשלצידו השיר "דוביגל", של הראפר רון נשר בהשתתפות סטטיק ובן-אל תבורי במקום העשירי. נכון לספטמבר 2025 לשיר יש למעלה מ-23 מיליון צפיות ביוטיוב.

השיר הצליח לצבור השמעות רבות בתחנות הרדיו בישראל, ובכך הגיע למקום ה-12 במצעד השבועי של תחנת הרדיו רשת ג', ולמקום הרביעי במצעד השבועי של תחנת הרדיו גלגלצ, "אחד אחד". במצעד השמעות הרדיו השנתי של מדיה פורסט לשנת 2015, הגיע השיר למקום ה-33, ובמצעד הפזמונים העברי השנתי של גלגלצ ו-ynet לשנת תשע"ו, הגיע השיר למקום ה-21.

השיר סומן על ידי גופי תקשורת שונים כפריצה של ז'אנר הרגאטון וההיפ הופ אל המיינסטרים של תעשיית המוזיקה בישראל.

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי סטטיק
קטגוריה:שירים בעברית
קטגוריה:שירים שנכתבו על ידי סטטיק
קטגוריה:שירי רגאטון
קטגוריה:שירי היפ הופ בעברית
דמיטרי קוצ'נב

**דמיטרי ויקטורוביץ' קוצ'נב** (ברוסית: **Дми́трий Ви́кторович Ко́чнев**; נולד ב-1 במרץ 1964, מוסקבה, ברית המועצות) הוא קצין רוסי לביטחון המדינה, המכהן כמנהל שירות האבטחה הפדרלי של הפדרציה הרוסית מ-26 במאי 2016, הגוף הבכיר לאבטחת אישים ברוסיה; שימש כסגן מנהל שירות האבטחה הפדרלי במקביל להיותו ראש שירות הביטחון הנשיאותי (מיוני 2015 עד מאי 2016).
## ביוגרפיה
דמיטרי נולד ב-1 במרץ 1964 במוסקבה בשנים 1982–1984 שירת בצבא ברית המועצות ובשנים 1984–2002 שירת בסוכנויות הביטחון של ברית המועצות, ולאחר מכן ברוסיה.

בשנת 2002 החל קוצ'נב לעבוד בסוכנויות הביטחון הפדרליות של הפדרציה הרוסית. בשנת 2006 הוענק לו דרגת קולונל. בשנת 2016 הוענקה לו דרגת גנרל-מייג'ור. ב-30 ביוני 2015 מונה לסגן מנהל שירות האבטחה הפדרלי מתוקף מינויו לראש שירות הביטחון של נשיא הפדרציה הרוסית, האחראי לאבטחתו האישית של הנשיא.

בצו של נשיא הפדרציה הרוסית מ-26 במאי 2016, מונה קוצ'נב לתפקיד מנהל שירות האבטחה הפדרלי, במקומו של גנרל יבגני מורוב, שהתפטר.
## חיים אישיים
הוא נשוי ויש לו ילד. אשתו מרינה ולדימירובנה מדבדבה, היא חברת דירקטוריון בחברת הביטוח סיבור. על פי הצהרות ההכנסה שפורסמו לשנת 2015, אשתו הרוויחה 58.1 מיליון רובל; על פי העיתון "קומרסנט" סכום זה עולה על הכנסות שאר עובדי שירות הביטחון הפדרלי ובני משפחותיהם. לדמיטרי עצמו, על פי הצהרות המס לשנת 2015, יש הכנסה של 61.4 מיליון רובל.

קרוב משפחתו, שהשתתף בקרבות מלחמת העולם השנייה, היה סמל בכיר אלכסנדר פיליפוביץ' קוצ'נב (1905-1975), שבאפריל 1945, במהלך הקרבות על קניגסברג, חיסל 160 חיילי אויב וקצינים והוענק לו עיטור לנין על כך.

## קישורים חיצוניים

## הערות שוליים

קטגוריה:אנשי שירות האבטחה הפדרלי הרוסי
קטגוריה:גנרלי ארמייה (הפדרציה הרוסית)
קטגוריה:מעוטרי עיטור אלכסנדר נבסקי (הפדרציה הרוסית)
קטגוריה:רוסים שנולדו ב-1964
דמיטרי שאלקוב

**דמיטרי ולדיסלובוביץ' שאלקוב** (ברוסית: **Дмитрий Владиславович Шальков**; נולד ב-10 באוגוסט 1967) הוא פוליטיקאי וקצין מודיעין רוסי, משמש כעוזרו של נשיא רוסיה וראש מינהל הבקרה של הסגל הנשיאותי מאז 13 ביוני 2018., קודם לכן כיהן כסגן מנהל שירות הביטחון הפדרלי.

## קישורים חיצוניים
* פנים חדשות בסגל הנשיאות הרוסי // קומרסנט 
## הערות שוליים

קטגוריה:חברי מפלגת רוסיה המאוחדת
קטגוריה:רוסים שנולדו ב-1967
יחסי ברזיל–מצרים

**יחסי ברזיל–מצרים** הם היחסים ההיסטוריים והדו-צדדיים בין האזורים המהווים כיום את ברזיל המודרנית ומצרים. היחסים הבילטרליים כוננו בשנת 1924. שתי המדינות נהנות בדרך כלל מקשרים ידידותיים ומהסכמים הדדיים בנושאים גלובליים חשובים רבים כמו פירוק נשק, אי-התפשטות גרעינית ונושאים סביבתיים בין היתר. בנוסף לכך, שתיהן חברות במדינות הפסגה של מדינות דרום אמריקה-ערב בה חתמו על הסכמים בנושא שיתוף פעולה בתחומים רבים ושונים.

## היסטוריה
[ממוזער| הקיסר [פדרו השני, קיסר ברזיל|פדרו השני (ראשון מימין על הכיסא) והקיסרית, תרזה כריסטינה, במתחם הפירמידות בגיזה במהלך נסיעתם למצרים בסוף 1871.]]
קשרים דיפלומטיים וקונסולריים בין שתי המדינות כוננו בשנת 1906, ואילו היחסים הבילטרליים כוננו רשמית בשנת 1924.

## קשרים כלכליים ומסחריים
היקף הסחר בין שתי המדינות הגיע לסביבות 1.5 מיליארד דולר בשנת 2009, כאשר היצוא הברזילאי במצרים הגיע לסכום של 1.4 מיליארד דולר והיבוא ממצרים הגיע לסכום של 87 מיליון דולר. כ-58% מייבוא בעלי החיים של מצרים הם מברזיל. מצרים היא השותפה הערבית הגדולה השנייה בברזיל, לאחר שייבאה בשנת 2011 2.62 מיליארד דולר מברזיל, ואילו היא השותפה הגדולה לייבוא הברזילאי, לאחר שייצאה בשנת 2011 344.72 מיליון דולר לברזיל, אשר כללו דשנים, דלק מינרלי וכותנה. הייצוא העיקרי של מצרים בשנת 2009 היה נפט, אלומיניום, כותנה גולמית ועור, ואילו הייבוא העיקרי שלה היה עופות, שמנים, סוכר, פולי סויה ובשר.

ב-17 בינואר 2013, אישרה מצרים הסכם סחר חופשי עליו חתמה בעבר באוגוסט 2010 עם מרקוסור, והפכה למדינה הראשונה שסיימה את הליכי האישור. בפגישה שנערכה בקהיר בשנת 2010 בה השתתף שר הפיתוח, התעשייה והסחר הברזילאי מיגל חורחה, שר התעשייה וסחר החוץ של מצרים ראשיד מוחמד ראכיד אמר לכנס כי המיזמים בין מצרים לברזיל הם מגוונים מאוד ויש כי יש הרבה שיתופי פעולה במגזר התעשייתי. "איננו יכולים לשכוח שברזיל נחשבת כיום לאחת המדינות המתעוררות החזקות על הבמה הכלכלית העולמית, והייתה גם אחת המדינות הראשונות שהתאוששו מהמשבר הכלכלי העולמי בשנת 2009 ", אמר. גורם בולט במשרד המסחר והתעשייה אמר כי מצרים ביקשה ממרקוסור לכלול טקסטיל, בגדים, חומרי בניין, ומוצרי הנדסה וכימיקלים בין הקטגוריות הראשונות.

ב-24 באוקטובר 2011 הודיע מנכ"ל התאגיד המצרי אורסקום, נאסף סוויריס, כי זרוע הבנייה של החברה "אורסקום תעשיות בנייה" (OCI) תקים יחד מפעל דשנים בשווי של 3 מיליארד דולר עם קבוצת EBX בברזיל. המפעל אשר ימוקם בסופרפורט Açu של EBX בסאו ג'ואו דה בארה, ריו דה ז'ניירו, אמור להסתיים עד 2016. למתקן תהיה יכולת לייצר עד 3 מיליון טונות של דשני חנקן בשנה, ולפי EBX, יסייע לברזיל, יצרנית ויצואנית מרכזית עולמית של סחורות חקלאיות, להקטין את תלותה בדשנים מיובאים. אייקה בטיסטה, מיליונר וראש EBX, אמר במיזם משותף עם סאוויריס כי המפעל יעזור "לשלוט באספקה האסטרטגית שלנו של סחורות מפתח הנדרשות לצמיחה ופיתוח ארוכת טווח של ברזיל". אורסקום כבר חתמה על הסכם עסקי הפצה שנתיים קודם לכן בנובמבר 2009 עם FITCO / Fertipar הברזילאית, מפיצת האוריאה השנייה בגודלה במדינה, והחליטה להרחיב את הברית האסטרטגית הקיימת שלהם על ידי הקמת מיזם משותף בברזיל לסחר והפצה של מוצרי דשנים שסופקו. על ידי קבוצת הדשנים OCI.

## נציגויות דיפלומטיות
* ברזיל מחזיקה במצרים שגרירות בקהיר וקונסוליה כללית בפורט סעיד.
* מצרים מחזיקה בברזיל שגרירות בברזיליה ו-2 קונסוליות בריו דה ז'ניירו וסאו פאולו.

## לקריאה נוספת

* 


## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ולדימיר בולאווין

**ולדימיר איוואנוביץ' בולאווין** (ברוסית: **Влади́мир Ива́нович Була́вин**; נולד ב-11 בפברואר 1953, סטנובויה, מחוז ליפצק, רוסיה הסובייטית, ברית המועצות) הוא מדינאי רוסי, שכיהן כראש שירות המכס הפדרלי מ-28 ביולי 2016 עד פברואר 2023.

שימש כנציג בכיר של נשיא הפדרציה הרוסית במחוז הפדרלי הצפון מערבי (11 במרץ 2013 עד 28 ביולי 2016). סגן המזכיר הראשון של מועצת הביטחון של הפדרציה הרוסית (2 ביוני 2008 עד 11 במרץ 2013). עובד לשעבר בגופי הביטחון, קצין שירות הביטחון הפדרלי של הפדרציה הרוסית.

## ביוגרפיה
הוא נולד ב-11 בפברואר 1953 בכפר סטנובויה, שבליפצק. בשנת 1975 סיים לימודי הנדסת תחבורה במוסקבה בעל תואר באוטומציה ומכניקה, ולאחר מכן עבד עד 1977 כמהנדס תכנון במפעל לבניית מכונות בפאבלובסק בשם "ווסחוד". מאז 1977 עבד בסוכנויות הביטחון הממלכתיות. לאחר שסיים בשנת 1979 השתלמות דו-שנתית לאנשי מבצעים עם ידע בשפה זרה של בית הספר העליון של הק.ג.ב של ברית המועצות, הוא נשלח לעבודה מבצעית במנהל הק.ג.ב. באזור גורקי (כיום ניז'ני נובגורוד).

בשנת 1992 מונה לראש שירות הביטחון של ניז'ני נובגורוד ובשנים 2001–2006 שימש כקצין בכיר של שירות הביטחון במחוז הפדרלי של הוולגה. בשנת 2006 הוא מונה לסגן מנהל שירות הביטחון הפדרלי ולראש מנגנון הוועדה הלאומית למלחמה בטרור, שנוסדה ב-6 במרץ 2006. ב-2 ביוני 2008 על פי צו של נשיא הפדרציה הרוסית מונה לסגן המזכיר הראשון של מועצת הביטחון של הפדרציה הרוסית.

מ-11 במרץ 2013 עד 28 ביולי 2016 כיהן כנציגו המיוחד של נשיא הפדרציה הרוסית במחוז הפדרלי הצפון-מערבי.

ב-28 ביולי 2016 ראש ממשלת רוסיה דמיטרי מדבדב מינה אותו לראש שירות המכס הפדרלי של רוסיה.

## חיים אישיים
ולדימיר בולאווין נשוי ויש לו שני ילדים - בת ובן.

## קישורים חיצוניים

* "אפשר לנצח או לשכנע מחבלים" - ריאיון עם ולדימיר בולאווין לעיתון איזווסטיה
* ולדימיר בולאווין באתר Agentura.ru
* ולדימיר בולאווין: "החלפת יבוא חייבת להתחיל בתיעוש" // ריאיון לאתר Nevskoe Vremya
## הערות שוליים

קטגוריה:אנשי שירות הביטחון הפדרלי הרוסי
קטגוריה:רוסים שמחלקת האוצר של ארצות הברית הטילה עליהם סנקציות
קטגוריה:רוסים שנולדו ב-1953